Noul mercurial. Ministerul Agriculturii vrea să plafoneze adaosul comercial la alimente
Adaosul comercial pentru toate produsele alimentare va fi plafonat. Inclusiv pentru cele din import. În plus, vor fi plafonate și adaosurile pentru îngrășăminte, furaje și pesticide. Acestea prevederi sunt cuprinse într-un draft al unei Ordonanței de Urgență a Ministerului Agriculturii obținut de Digi24. Pe lângă adaosuri, reprezentanții statului vor să reglementeze inclusiv politicile de marketing ale comercianților. Reprezentanții mediului de afaceri spun că aceasta este o intervenție brutală a statului în piață.